***APSTIPRINĀTS***

*ar Kultūras ministrijas iepirkuma komisijas*

*18.06.2018. sēdes lēmumu (Protokola Nr.1)*

*nolikuma oriģināls*

*Iepirkuma komisijas priekšsēdētāja*

*Selga Laizāne*

**Latvijas Republikas Kultūras ministrijas**

**METU KONKURSA**

**„Latvijas valsts simtgades vēstījuma „Es esmu Latvija” veicināšanas**

**kampaņas izstrāde un īstenošana”**

NOLIKUMS

METU KONKURSA IEPIRKUMA IDENTIFIKĀCIJAS NR. KM/2018/7

SARUNU PROCEDŪRAS IEPIRKUMA IDENTIFIKĀCIJAS NR. KM/2018/\_

Rīga

2018

#

# VISPĀRĪGĀ INFORMĀCIJA

* 1. **Pasūtītājs**: Latvijas Republikas Kultūras ministrija, reģistrācijas Nr.90000042963, juridiskā adrese: K.Valdemāra iela 11A, Rīga, LV – 1364, tālrunis +371 67 330 200, fakss +371 67 330 293, interneta adrese: [www.km.gov.lv](http://www.km.gov.lv), e- pasts: pasts@km.gov.lv.
	2. **Konkurss**: metu konkurss „Latvijas valsts simtgades vēstījuma „Es esmu Latvija” veicināšanas

kampaņas izstrāde un īstenošana”, iepirkuma identifikācijas Nr. KM/2018/7. Konkurss notiek saskaņā ar Publisko iepirkuma likuma 8.panta otrās un trešās daļas nosacījumiem un Ministru kabineta 2017.gada 28.februāra noteikumu Nr.107 „Iepirkumu procedūru un metu konkursa norises kārtība” 3.nodaļā noteikto kārtību.

* 1. **Sarunu procedūra**: notiks saskaņā ar Publisko iepirkumu likuma 8.panta septītās daļas 8.punktu kā Konkursam sekojoša sarunu procedūra „Latvijas valsts simtgades vēstījuma „Es esmu Latvija” veicināšanas kampaņas izstrāde un īstenošana”. Konkursa nolikumā noteiktas pamatnostādnes Sarunu procedūras organizēšanai.
	2. **Līguma izpildes vieta**: (Rīga) Latvija.
	3. **Iepirkuma līguma izpildes termiņš**: no iepirkuma līguma abpusējas parakstīšanas dienas **līdz 2018.gada 15.decembrim.**
	4. **Konkursa dalībnieks**: jebkura juridiska vai fiziska persona, šādu personu apvienība jebkurā to kombinācijā, kas iesniegusi piedāvājumu Konkursā saskaņā ar Konkursa nolikuma prasībām, kas ir spējīga īstenot piedāvātā Meta ideju.
	5. **Pasūtītāja kontaktpersona -** Kultūras ministrijas Latvijas valsts simtgades biroja juriskonsulte **Daina Āboliņa**, tālrunis + 371 67 330 345, e-pasts: Daina.Abolina@km.gov.lv (turpmāk – Atbildīgā sekretāre).
	6. **CPV klasifikators**:CPV (*Common Procurement Vocabulary* – kopējā iepirkuma vārdnīca) nomenklatūras kods:79341000-6 (Reklāmas pakalpojumi – 13.kategorija), 79416000-3 (Sabiedrisko attiecību pakalpojumi –11.kategorija).
	7. **Iepirkuma priekšmets**: Latvijas valsts simtgades vēstījuma „Es esmu Latvija” veicināšanas kampaņas izstrāde un īstenošana (turpmāk – Pakalpojums), ievērojot Tehniskajā specifikācijā (Konkursa nolikuma 2.pielikums) noteiktās prasības.
	8. Konkursā tiks noteikti **3 (trīs) vietu ieguvēji**, no kuriem augstākās vietas ieguvējs tiks uzaicināts uz Sarunu procedūru iepirkuma līguma slēgšanai par Latvijas valsts simtgades vēstījuma „Es esmu Latvija” veicināšanas kampaņas izstrāde un īstenošana.
	9. **Konkursa mērķis**: ir izvēlēties augstvērtīgāko risinājumu metu Latvijas valsts simtgades vēstījuma „Es esmu Latvija” veicināšanas īstenošanai.
	10. **Mērķauditorija**: kampaņas mērķauditorija ir visu vecuma grupu un tautību Latvijas iedzīvotāji, Latvijas valstspiederīgie ārpus Latvijas.
	11. **Finansējuma avots**: kopējā iepirkuma līguma līgumcenapar visu iepirkuma priekšmeta apjomu nepārsniedz **71 000 *euro*** (bez PVN) apmēru. Dalībnieks Konkursā iesniedz meta piedāvājuma izmaksu tāmi, kura nedrīkst pārsniegt šajā punktā noteikto līgumcenu. Ja gadījumā dalībnieka iesniegtā izmaksu tāme pārsniedz līgumcenu, Žūrijas komisija nevirza dalībnieku Sarunu procedūrai.
	12. **Konkursam iesniegto metu vērtēšanu organizē**: ar Kultūras ministrijas 2018.gada 18.jūnija rīkojumu Nr.2.5.-1-115„Par iepirkuma komisijas un žūrijas komisijas izveidi” izveidota komisija (turpmāk – attiecīgi Žūrijas komisija vai Iepirkuma komisija).Žūrijas komisija,kas apstiprināta Konkursā iesniegto metu vērtēšanai darbojas šādā sastāvā:
		1. Žūrijas komisijas priekšsēdētāja: Selga Laizāne – Kultūras ministrijas valsts sekretāra vietniece Latvijas valsts simtgades jautājumos;
		2. Žūrijas komisijas priekšsēdētājas vietniece: Linda Pavļuta – Kultūras ministrijas Latvijas valsts simtgades biroja vadītāja;
		3. Žūrijas komisijas locekle: Ingūna Elere –  dizaina biroja H2E mākslinieciskā direktore;
		4. Žūrijas komisijas locekle: Līga Gaisa – Kultūras ministrijas Latvijas valsts simtgades biroja projektu vadītāja;
		5. Žūrijas komisijas locekle: Inga Oliņa – Kultūras ministrijas Latvijas valsts simtgades biroja vadītāja vietniece – mārketinga projekta vadītāja;
		6. Žūrijas komisijas loceklis: Zigurds Zaķis – komunikācijas un zīmolvedības stratēģis;
		7. Žūrijas komisijas atbildīgā sekretāre: Daina Āboliņa – Kultūras ministrijas Latvijas valsts simtgades biroja juriskonsulte.
1. **SAZIŅA UN INFORMĀCIJAS APMAIŅAS KĀRTĪBA**
	1. Pasūtītājs nodrošina brīvu un tiešu elektronisku pieeju iepirkuma procedūras dokumentiem un visiem papildus nepieciešamajiem dokumentiem, publicējot to tīmekļvietnē: <http://www.km.gov.lv>, sadaļā „Iepirkumi”.
	2. Informācijas apmaiņa starp Pasūtītāju un ieinteresēto piegādātāju par Konkursa nolikumu, tā pielikumiem un piedāvājumu iesniegšanas kārtību adresējami iepirkuma nolikuma sadaļā „Vispārīgā informācija” 1.7.punktā norādīto Pasūtītāja kontaktpersonu rakstveidā pa e-pastu vai nododot personīgi Atbildīgajai sekretārei. Uz informācijas pieprasījumiem un jautājumiem obligāti jābūt norādei: Metu konkursam: „Latvijas valsts simtgades vēstījuma „Es esmu Latvija” veicināšanas

kampaņas izstrāde un īstenošana”, iepirkuma identifikācijas Nr. KM/2018/7­­.

* 1. Ieinteresētais piegādātājs var uzdot papildus jautājumus par Konkursa nolikumu rakstveidā, adresējot tos Pasūtītājam un nosūtot pa pastu uz nolikuma 1.1. punktā norādīto adresi vai e-pasta adresi pasts@km.gov.lv, **ne vēlāk kā līdz 2018.gada 10.jūlijam**. Ja ieinteresētais piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām attiecībā uz meta piedāvājumu sagatavošanu un iesniegšanu. Pēc šajā punktā norādītā jautājumu uzdošanas termiņa beigām Žūrijas komisija 3 (trīs) darba dienu laikā rakstveidā sniedz atbildes uz visiem iesniegtajiem jautājumiem, nosūtot jautājumus un sniegtās atbildes (bet nenorādot jautājumu iesniedzējus) visām personām, kas saņēmušas Konkursa nolikumu, uz to norādītajām adresēm, kā arī atbildes tiks nosūtītas ieinteresētajam piegādātājam, kas uzdevis jautājumu un publicētas Pasūtītāja tīmekļvietnē: <http://www.km.gov.lv>, sadaļā „Iepirkumi”, kurā ir pieejams Konkursa nolikums un citi iepirkuma dokumenti.
	2. Ja Pasūtītājs izdarījis grozījumus iepirkuma dokumentos, tas ievieto attiecīgo informāciju savā tīmekļvietnē, kur ir pieejami šie dokumenti, kā arī iesniedz paziņojumu par grozījumiem Iepirkumu uzraudzības birojam publicēšanai. Pasūtītājs papildu informāciju, informāciju par grozījumiem Konkursa procedūras dokumentos, kā arī citu informāciju, kas ir saistīta ar Konkursu, publicē savā tīmekļvietnē: [www.km.gov.lv](http://www.km.gov.lv).
	3. Ieinteresēto piegādātāju pienākums ir pastāvīgi sekot tīmekļvietnē publicētajai informācijai. Pasūtītājs nodrošina brīvu un tiešu elektronisko pieeju visai ar Konkursu saistītajai informācijai un dokumentiem Pasūtītāja tīmekļvietnē: <http://www.km.gov.lv> sadaļā „Iepirkumi”.
	4. **Iepazīšanās ar Konkursa nolikumu**: ar Konkursa nolikumu var iepazīties Kultūras ministrijas Latvijas valsts simtgades birojā, Mūkusalas ielā 4, Rīgā, LV– 1048, Pasūtītāja darba laikā: pirmdienās no 8.30 līdz 18:00, no otrdienas līdz ceturtdienai no plkst. 8.30 līdz 17.00, piektdienās no 8.30 līdz 16.00, iepriekš piesakot savu ierašanos Atbildīgajai sekretārei pa tālruni + 371 67 330 345.
1. **PIEDĀVĀJUMA SATURS, noformĒJUMA prasības,**

**iesniegšanas vieta UN termiņš**

* 1. Konkursa piedāvājums sastāv no 2 (divām) daļām:
		1. **Meta piedāvājums** – (mets) meta idejas koncepcija un tā īstenošanas izmaksu tāme), ievietoti atsevišķā slēgtā aploksnē/iepakojumā, atbilstoši nolikuma un tā pielikumu noteiktajām prasībām;
		2. **Devīzes atšifrējums –** (dalībnieka pieteikums dalībai metu konkursā un kvalifikācijas dokumenti), ievietoti atsevišķā slēgtā aploksnē/iepakojumā, atbilstoši nolikuma un tā pielikumu noteiktajām prasībām.
	2. Lai nodrošinātu dalībnieku anonimitāti, nenorāda ziņas par dalībnieku. Metu piedāvājuma katru aploksni/iepakojumu iesniedz slēgtā veidā, **apzīmētu ar devīzi**. Piedāvājuma iepakojumam jābūt droši slēgtam, uz tām nedrīkst būt nekādi apzīmējumi un logotipi, kas identificē dalībnieku. Visiem uzrakstiem jābūt drukātiem burtiem, neizmantojot vienīgi dalībniekam raksturīgu identifikāciju. Piedāvājumu iesniedz vienā slēgtā iepakojumā, kurā nolikumā noteiktā veidā ir ievietoti visi pieprasītie dokumenti un materiāli. Papildus pretendents iesniedz meta piedāvājuma kopiju elektroniskā veidā uz elektronisko datu nesēja. Elektronisko datu nesējs ar visa piedāvājuma elektronisko kopiju ievietojams konkursa nolikuma 3.4.punktā noteiktajā aploksnē ar uzrakstu: „**METS**”. Elektronisko datu nesējam ir jābūt **apzīmētam ar devīzi**. Uz elektroniskā datu nesēja vai datu nesējā nevar būt norādes par dalībnieku, visiem uzrakstiem uz tā jābūt drukātiem burtiem, neizmantojot vienīgi dalībniekam raksturīgu identifikāciju
	3. Uz aploksnes norāda:

|  |
| --- |
| **Latvijas Republikas Kultūras ministrija, Mūkusalas iela 5, Rīga, LV – 1048**Devīze: *Ar devīzi saprot dalībnieka izvēlētu burtu un ciparu kopu, kas neidentificē dalībnieku un ko lieto anonimitātes nodrošināšanai (devīze sastāv no 3 (trīs) latīņu lielajiem burtiem un 2 (diviem) arābu cipariem. Piemēram, ABC 01).****Metu konkursam „„Latvijas valsts simtgades vēstījuma „Es esmu Latvija” veicināšanas*** ***kampaņas izstrāde un īstenošana”” (iepirkuma identifikācijas Nr. KM/2018/­­7)******Neatvērt līdz 2018.gada 27.jūlija, plkst.11:00!*** |

* 1. Katras Konkursa nolikuma 3.1.punktā norādītās meta piedāvājuma daļas dokumentus ievieto atsevišķās slēgtās aploksnēs / iepakojumos, norādot Konkursa nolikuma 3.3.punktā ietverto norādi, attiecīgi to papildinot ar uzrakstu: „**METS**” vai „**DEVĪZES ATŠIFRĒJUMS**”.
	2. Ja dalībnieks iesniedz 2 (divus) meta piedāvājumus, tos iesniedz atsevišķos iepakojumos un apzīmē ar atšķirīgām devīzēm.
	3. Uz iesniegtā meta un tam pievienotajiem materiāliem, tā apraksta un meta īstenojamās izmaksu tāmes nedrīkst saturēt norādes uz dalībnieku, nav pieļaujami marķējumi, kas jebkādā veidā varētu identificēt dalībnieku. Visās autortiesību atzīmēs dalībnieka vietā norādāma devīze. Ja uz iesniegtās aploksnes/iepakojuma ir konstatējami šādi marķējumi, tās neatvērtas atdod atpakaļ iesniedzējam.
	4. Katrs dalībnieks ir tiesīgs sagatavot ne vairāk kā 2 (divus) metus. Ja dalībnieks sagatavo 2 (divus) metus, tas katru metu iesniedz atsevišķā piedāvājumā ar citu devīzi, ievērojot visas piedāvājuma noformējumam izvirzītās prasības.
	5. **Meta sastāvā ietilpstošie dokumenti:**
		1. kampaņas radošās koncepcijas idejas apraksts, kas jāizstrādā, ievērojot Tehniskās specifikācijas (Konkursa nolikuma 2.pielikums) prasības;
		2. kampaņas radošās koncepcijas idejas īstenošanas apraksts, kas jāizstrādā, ievērojot Tehniskās specifikācijas (Konkursa nolikuma 2.pielikums) prasības;
		3. kampaņas vizuālais risinājums, kas jāizstrādā, ievērojot Tehniskās specifikācijas (Konkursa nolikuma 2.pielikums) prasības.
	6. Meta piedāvātajiem risinājumiem ir jābūt izstrādātiem atbilstošiem Konkursa nolikumam un tā pielikumiem līdz tādai detalizācijas pakāpei, lai Žūrijas komisijai rastos pilnīgs priekšstats par tiem. Meta piedāvātie risinājumi ir jāizstrādā, ievērojot Konkursa nolikuma 1.13.punktā norādītos finanšu līdzekļus.
	7. Dalībnieks pēc savas izvēles var iesniegt arī citu paskaidrojošu informāciju, kas papildina piedāvāto ideju, bet kuru Žūrijas komisija nevērtē ar punktiem.
	8. Visiem piedāvājumā ietvertajiem dokumentiem, materiāliem jābūt caurauklotiem un aizzīmogotiem vienā sējumā tā, lai nebūtu iespējams no piedāvājuma atdalīt lapas. Piedāvājuma lapām jābūt secīgi sanumurētām. Piedāvājuma aizmugurē jānorāda piedāvājuma lapu kopējais skaits.
	9. **Meta piedāvājums** jāiesniedz personīgi Atbildīgajai sekretārei **līdz 2018.gada 27.jūlijam, plkst.11:00**, Kultūras ministrijas Latvijas valsts simtgades birojā, Mūkusalas ielā 5, Rīgā, LV– 1048, Pasūtītāja darba laikā: pirmdienās no 8.30 līdz 18:00, no otrdienas līdz ceturtdienai no plkst. 8.30 līdz 17.00, piektdienās no 8.30 līdz 16.00, iepriekš piesakot savu ierašanos Atbildīgajai sekretārei pa tālruni + 371 67 330 345. Metu piedāvājumi, kas nav iesniegti Konkursa nolikumā noteiktajā kārtībā, nav noformēti tā, lai nodrošinātu dalībnieku anonimitāti līdz devīžu atšifrējumu atvēršanas brīdim, vai piedāvājums, kas Kultūras ministrijas Dokumentu pārvaldības nodaļā tiks saņemts pēc šajā punktā noteiktā termiņa, neatvērts tiks nosūtīts atpakaļ iesniedzējam.
	10. Atbildīgā sekretāre reģistrē kontaktpersonas, kas iesniedz meta piedāvājumu, saņemtos meta piedāvājumus to iesniegšanas secībā un nodrošina meta piedāvājumu glabāšanu. Uz meta piedāvājuma, to neatverot, tiek izdarīta atzīme, kurā norādīts saņemšanas datums, laiks un reģistrācijas numurs. Iesniedzējs var saņemt apliecinājumu tam, ka meta piedāvājums ir iesniegts.
	11. Meta piedāvājuma iesniegšana ir ieinteresētā dalībnieka brīvas gribas izpausme, tāpēc neatkarīgi no Konkursa rezultātiem, Pasūtītājs neuzņemas atbildību par Konkursa dalībnieku izdevumiem, kas saistīti ar meta piedāvājuma sagatavošanu un iesniegšanu.
	12. Meta piedāvājumam jābūt noformētam atbilstoši Konkursa nolikuma prasībām. Vārdiem un skaitļiem jābūt skaidri salasāmam, latviešu valodā, bez iestarpinājumiem vai labojumiem, lai izvairītos no jebkādiem pārpratumiem.
	13. Visiem Konkursa dalībnieka sagatavotajiem un iesniegtajiem dokumentiem jābūt latviešu valodā. Ja kāds no Konkursa dalībnieka iesniegtajiem dokumentiem nav latviešu valodā, tiem jāpievieno Konkursa dalībnieka apliecināts tulkojums latviešu valodā.
	14. Piedāvājumā iekļautai informācijai jābūt skaidri salasāmai, bez labojumiem un dzēsumiem. Ja tiek izdarīti jebkādi grozījumi, papildinājumi vai svītrojumi, kas nav atrunāti, vai ja piedāvājuma dokumenti ir aizpildīti nepilnīgi vai nepareizi, piedāvājums tiks noraidīts. Atrunas par grozījumiem, papildinājumiem vai svītrojumiem, piedāvājumā ir jāatrunā personai (personām), kura ir parakstījusi piedāvājumu.
	15. **Meta piedāvājuma grozījums vai atsaukšana**: dalībnieki līdz piedāvājumu iesniegšanas termiņa beigām var grozīt vai atsaukt savu piedāvājumu, iesniedzotPasūtītājam iesniegumu slēgtā aploksnē, uz kuras norāda skaidri un salasāmi norādot „DALĪBNIEKA PIEDĀVĀJUMA GROZĪJUMS” vai „DALĪBNIEKA PIEDĀVĀJUMA ATSAUKUMS”. Piedāvājuma atsaukšanai ir bezierunu raksturs un tā izslēdz dalībnieku no tālākas dalības Konkursā. Piedāvājuma mainīšanas gadījumā dalībnieks iesniedz jaunu piedāvājumu. Piedāvājuma grozīšanas gadījumā par piedāvājuma iesniegšanas laiku tiks uzskatīts grozītā piedāvājuma iesniegšanas laiks. Pēc piedāvājumu iesniegšanas termiņa beigām dalībnieks nevar savu piedāvājumu grozīt vai atsaukt.
1. **PRASĪBAS KONKURSA DALĪBNIEKIEM**
	1. Konkursa dalībniekam jāatbilst šādām prasībām:
		1. ir iepazinies ar Konkursa nolikumu un izteicis vēlēšanos piedalīties Konkursā, iesniedzot metu piedāvājumu Konkursa nolikumā noteiktajā apjomā un kārtībā;
		2. ir reģistrēts normatīvajos aktos noteiktajā kārtībā un gadījumos;
		3. iepriekšējo 3 (trīs) gadu laikā, skaitot no piedāvājuma iesniegšanas dienas, ir izstrādājis un īstenojis vismaz 2 (divas) integrētā mārketinga kampaņas, kas iekļauj plašu komunikācijas instrumentu klāstu, aptverot gan vides, gan audiovizuālus, gan digitālus risinājumus, kur katras kampaņas kopējais budžets nav mazāks kā 50 000 *euro* (bez PVN).
	2. Konkursa dalībnieks, lai pierādītu savu atbilstību Konkursa nolikuma 4.punktā noteiktajām kvalifikācijas prasības, piedāvājumā papildus iesniedz Konkursa nolikumā noteiktos dokumentus, kas nepieciešami Sarunu procedūras norisei.
2. **KONKURSA NORISE UN VĒRTĒŠANAS KRITĒRIJI**
	1. Žūrijas komisija pieņem izskatīšanai tikai tos piedāvājumus, kas noformēti atbilstoši Konkursa nolikumā noteiktajām prasībām. Ja piedāvājumus nav atbilstoši noformēts, Žūrijas komisija tiesīga lemt par piedāvājuma tālāku izskatīšanu. Pieņemot lēmumu piedāvājumu neizskatīt, Žūrijas komisija dalībnieka piedāvājuma aploksni un izziņu par konstatētajām neatbilstībām Konkursa nolikuma prasībām nosūta iesniedzējam (dalībniekam) uz tā norādīto korespondences adresi.
	2. Pēc piedāvājumu iesniegšanas termiņa beigām Atbildīgā sekretāre organizē Žūrijas komisijas darbu, atverot aploksnes/iepakojumus, kas marķēti ar norādi „METS”, meta piedāvājumu iesniegšanas secībā. Aploksnes/iepakojumi, kas marķētas ar norādi „DEVĪZES ATŠIFRĒJUMS” netiek atvērtas līdz devīžu atšifrējumu atvēršanas sanāksmei. Žūrijas komisija darbojas un lēmumus pieņem slēgtā sēdē.
	3. Žūrijas komisija (katrs Žūrijas komisijas loceklis) vērtē iesniegtos metus atbilstoši Konkursa nolikumā noteiktajiem vērtēšanas kritērijiem un ievēro dalībnieku anonimitāti līdz devīžu atvēršanai. Ja Žūrijas komisija konstatē uz meta vai tam pievienotajiem materiāliem norādes, kas jebkādā veidā varētu identificēt dalībnieku (tajā skaitā meta koncepcijas autoru/autorus), vai arī meta sastāvā nav visas Konkursa nolikuma 3.8.punktā prasītās sadaļas, tā izslēdz meta piedāvājumu no turpmākas vērtēšanas, norādot par to Žūrijas komisijas atzinumā.
	4. Katrs Žūrijas komisijas loceklis individuāli izvērtē iesniegto metu piedāvājumus, katrā vērtēšanas kritērijā piešķirot noteiktu punktu skaitu no „0” līdz attiecīgā kritērija maksimālajai skaitliskajai vērtībai, pamatojot savu lēmumu, un, ievērojot meta konkursa dalībnieka anonimitāti līdz devīžu atšifrējuma atvēršanai.
	5. Kad Žūrijas komisija ir izvērtējusi attiecīgos metus, Atbildīgā sekretāre aprēķina vidējo Žūrijas komisijas locekļu piešķirto punktu skaitu katram metam, kas ir pamatoti ar atzinumu (lēmumu).
	6. Atbildīgā sekretāre apkopo Žūrijas komisijas vērtēšanas rezultātus un pieņemto lēmumu **par 3 (trīs) vietu sadalījumu,** nosakot:
		1. labāko metu, kas būs Konkursa uzvarētājs un tiks virzīts Sarunu procedūrai par idejas īstenošanu;
		2. otrās un trešās vietas ieguvējus, kuriem tiek piešķirtas godalgas **2 000 *euro***apmērā katram.
	7. Žūrijas komisijai ir tiesības nepiešķirt godalgas otrās un trešās vietas ieguvējiem, ja tie Žūrijas vērtējumā nav ieguvuši vismaz **50 punktus.**
	8. Žūrijas komisija ir tiesīga pieaicināt un ņemt vērā ekspertu ar padomdevēja tiesībām viedokļus. Eksperti un Atbildīgā sekretāre nepiedalās lēmumu pieņemšanā par vietu sadalījumu.
	9. Žūrijas komisija par Konkursa uzvarētāju atzīst to dalībnieku, kura iesniegtais meta piedāvājums, apkopojot Žūrijas komisijas individuālos vērtējumus, **ieguvis visaugstāko vidējo punktu skaitu**. Kopējais maksimāli iegūstamo punktu skaits **ir 85 punkti.**
	10. Vērtēšanas tabula:

|  |  |
| --- | --- |
| ***Kampaņas koncepcijas saturs un tās īstenošana***  *– punktus piešķir Žūrijas komisija*.*Piedāvājumam piešķiramo punktu skaits šajā sadaļā ir visu vērtētāju šajā kritērijā piešķirto punktu vidējā aritmētiskā vērtība* | ***Vērtēšanas kritērija maksimālā skaitliskā vērtība******85 punkti*** |
| Izstrādātā kampaņa atbilst Nolikumā definētajiem kampaņas mērķiem un uzdevumiem. Sniegta strukturēta un pārskatāma informācija par veicamajiem pasākumiem, lai īstenotu pretendenta piedāvāto kampaņu; plānotais laika grafiks un mediju plānojuma stratēģija ir pārdomāts un atbilstošs piedāvāto kampaņas īstenošanas instrumentu realizēšanai; tāmē pamatots finanšu piedāvājums. Sniegta izsmeļoša informācija par gaidāmajiem rezultātiem, ko plānots sasniegt, īstenojot kampaņu. Kampaņas koncepcija, laika grafiks un finansējuma sadalījums rada pārliecību par pretendenta spēju savlaicīgi un kvalitatīvi veikt visus ar kampaņas īstenošanu nepieciešamos uzdevumus.57 – 85 punkti |  |
| Izstrādātā kampaņa atbilst Nolikumā definētajiem kampaņas mērķiem un uzdevumiem. Sniegta daļēja informācija par veicamajiem pasākumiem, mediju plānojuma stratēģiju, plānoto izpildes laika grafiku un tāmē pamatots finanšu piedāvājums. Sniegta nepilnīga informācija par gaidāmajiem rezultātiem, ko plānots sasniegt, īstenojot kampaņu. Kampaņas koncepcija, laika grafiks un finansējuma sadalījums rada daļēju pārliecību par pretendenta spēju savlaicīgi un kvalitatīvi veikt visus ar kampaņas īstenošanu nepieciešamos uzdevumus.27 – 56 punkti |  |
| Izstrādātā kampaņa daļēji atbilst Nolikumā definētajiem kampaņas mērķiem un uzdevumiem. Sniegta daļēja informācija par veicamajiem pasākumiem, mediju plānojuma stratēģiju, plānoto izpildes laika grafiku; finanšu piedāvājums nav tāmē pamatots. Kampaņas koncepcija, laika grafiks un finansējuma sadalījums nerada pārliecību par pretendenta spēju savlaicīgi un kvalitatīvi veikt visus ar kampaņas īstenošanu nepieciešamos uzdevumus.0 – 26 punkti |  |

* 1. Pēc metu izvērtēšanas Žūrijas komisija pieņem lēmumu par Konkursa rezultātiem un sagatavo atzinumu[[1]](#footnote-1), kas satur:
		1. informāciju par vērtētajiem metiem;
		2. katra Žūrijas komisijas locekļa individuālo vērtējumu par katru metu;
		3. lēmumu par Konkursa uzvarētāju noteikšanu;
		4. Pasūtītājam adresētu ieteikumu par meta turpmāko izmantošanu.
	2. Žūrijas komisija sagatavo atzinumu par vērtēšanas rezultātu saskaņā ar Ministru kabineta 2017.gada 28.februāra noteikumu Nr.107 „Iepirkumu procedūru un metu konkursa norises kārtība” 212.punktu. Ja kāds Žūrijas komisijas loceklis nepiekrīt Žūrijas komisijas atzinumam, tas tiek fiksēts, atzinumā norādot attiecīgā Žūrijas komisijas locekļa viedokli. Žūrijas komisija atzinumu nodod Atbildīgajai sekretārei.
1. **UZVARĒTĀJU SKAITS, Devīžu atšifrējumu atvēršana UN**

**REZULTĀTU PAZIŅOŠANA**

* 1. Konkursa dalībnieku devīžu atšifrēšana notiek atklātā sanāksmē, par kuras vietu, datumu un laiku Konkursa dalībnieku kontaktpersonām paziņo Atbildīgā sekretāre, izmantojot e-pasta vai faksa ziņojumu, kuru nosūtīs vismaz 5 (piecas) darba dienas iepriekš.
	2. Devīžu atšifrējumu atvēršanas sanāksme ir atklāta un tajā ir tiesīgi piedalīties visi dalībnieki vai to pārstāvji.
	3. Devīžu atšifrēšanas sanāksmē Žūrijas komisijas priekšsēdētājs **paziņo 3 (trīs) augstāk novērtēto vietu ieguvēju devīzes**. Pēc tam tiek atvērti devīžu atšifrējumi un nosaukti Konkursa uzvarētāji, sakot ar zemākas vietas ieguvēju.
	4. Pēc devīžu atšifrējumu nosaukšanas Žūrijas komisija slēgtā sēdē pārbauda 3 (trīs) augstāk novērtēto vietu ieguvēju atbilstību kvalifikācijas prasībām un pieņem galīgo lēmumu par konkursa rezultātiem, un konkrēti, nosaka, kuram Konkursa uzvarētājam ir tiesības piedalīties Sarunu procedūrā.
	5. Ja Konkursā par uzvarētāju atzītais dalībnieks neatbilst kvalifikācijas prasībām, tas netiek virzīts dalībai Sarunu procedūrai. Žūrijas komisija šādā gadījumā par Konkursa uzvarētāju nosaka nākamo dalībnieku, kura mets ieguvis nākamo augstāko Žūrijas komisijas novērtējumu.
	6. Pēc sēdes Atbildīga sekretāre sagatavo Konkursa ziņojumu, kuram pievieno Žūrijas komisijas atzinumu. Ziņojums satur:
		1. Konkursa aprakstu un mērķi;
		2. Pasūtītāja nosaukumu, adresi un rekvizītus;
		3. ziņas par dalībniekiem, kas piedalījās Konkursā;
		4. ziņas par uzvarētāju un Žūrijas komisijas lēmumu.
	7. Žūrijas komisija noslēguma ziņojumu par Konkursu iesniedz Atbildīgajai sekretārei, kura to nodod Iepirkuma komisijai, kura nodrošinās Sarunu procedūru.
	8. Pasūtītājs patur tiesības pārtraukt Konkursu bez rezultāta, ja tam ir objektīvs pamatojums. Pasūtītājs pārtrauc Konkursu bez rezultāta, ja Konkursa uzvarētāju meti tiek atzīti par nerealizējamiem.
	9. Pasūtītājs 3 (trīs) darba dienu laika pēc devīžu atšifrējumu atvēršanas sanāksmes vienlaikus paziņo visiem Konkursa dalībniekiem Žūrijas komisijas pieņemto lēmumu, un ne vēlāk kā 3 (trīs) darba dienu laikā pēc Konkursa dalībnieku informēšanas iesniedz publicēšanai atbilstošu paziņojumu Iepirkumu uzraudzības biroja tīmekļvietnē Publikāciju vadības sistēmā.
	10. Konkursa uzvarētāji nodod Pasūtītajam autora mantiskās tiesības uz uzvarējušajiem metiem pilnā apmērā. Pasūtītājs nodrošina autora personisko tiesību ievērošanu atbilstoši spēkā esošajiem normatīvajiem aktiem.
	11. Ar dalību Konkursā metu autors (-i) piekrīt to izziņošanai saskaņā ar Autortiesību likuma 14.panta pirmās daļas 2.punktu, kā arī apņemas neizlietot savas personiskās tiesības veidā, kas kavētu vai varētu kavēt Pasūtītājam metu izmantošanu.
1. **Žūrijas komisijas tiesības un pienākumi**
	1. Nodrošināt dalībnieku brīvu konkurenci, kā arī vienlīdzīgu un taisnīgu attieksmi pret tiem.
	2. Pēc dalībnieku pieprasījuma normatīvajos aktos noteiktajā kārtībā sniegt informāciju par Konkursa nolikumā ietvertajiem nosacījumiem.
	3. Vērtēt dalībniekus un to iesniegtos metus saskaņā ar normatīvajiem aktiem un Konkursa nolikumu, izvēlēties metu vai pieņemt lēmumu par Konkursa izbeigšanu vai pārtraukšanu, neizvēloties nevienu piedāvājumu.
	4. Neveikt darbības, lai noskaidrotu meta autoru vai izpildītāju pirms devīžu atšifrēšanas sanāksmes. Ja metu izvērtēšanas laikā Žūrijas komisijas loceklis ir uzzinājis meta autoru, tas par to informē Žūrijas komisijas priekšsēdētāju.
	5. Žūrijas komisijas sēdes protokolē Atbildīgā sekretāre. Protokolu paraksta Žūrijas komisijas priekšsēdētājs un visi Žūrijas komisijas locekļi, kuri piedalās sēdē.
	6. Žūrijas komisija ir lemttiesīga, ja sēdē piedalās vismaz 4 (četri) Žūrijas komisijas locekļi.
	7. Žūrijas komisijas darbu vada Žūrijas komisijas priekšsēdētāja.
	8. Žūrijas komisija vērtē katru metu atsevišķi, aizpildot individuālo vērtēšanas tabulu. Žūrijas komisijas aizpildītās vērtēšanas tabulas Atbildīgā sekretāre apkopo vienā tabulā.
	9. Lēmumu par Konkursa rezultātiem Žūrijas komisija pieņem, pamatojoties uz vērtēšanas rezultātiem. Ja augstāko vērtējumus saņem 2 (divi) dalībnieki, vai vairākiem dalībniekiem ir vienāds iegūto punktu skaits, Žūrijas komisija lēmumu pieņem balsojot (pie vienāda Žūrijas komisijas locekļu balsojuma izšķirošā ir Žūrijas komisijas priekšsēdētāja balss).
	10. Atbildīgā sekretāre nodrošina Konkursa norisi, protokolēšanu un dokumentēšanu.
	11. Žūrijas komisija (katrs Žūrijas komisijas loceklis) apliecina, ka, veicot metu izvērtēšanu, nepastāv interešu konflikts. Ja gadījumā rastos interešu konflikts, tad apņemas nekavējoties informēt Žūrijas komisijas priekšsēdētāju un atstatīt sevi no Žūrijas komisijas darba metu vērtēšanā.
	12. Žūrijas komisijai ir tiesības no pretendenta pieprasīt papildu informāciju, lai iegūtu pierādījumus par pretendenta atbilstību visām Konkursa nolikumā ietvertajām prasībām.
2. **KONKURSA DALĪBNIEKU TIESĪBAS UN PIENĀKUMI**
	1. Konkursa dalībnieki var būt fiziskas vai juridiskas personas, šādu personu apvienības jebkurā to kombinācijā, kas attiecīgi piedāvā tirgū sniegt pakalpojumus.
	2. Konkursa dalībnieks pirms meta piedāvājuma iesniegšanas termiņa beigām var veikt izmaiņas iesniegtajā meta piedāvājumā, papildināt iesniegto meta piedāvājumu vai saņemt to atpakaļ.
	3. Iesniedzot meta piedāvājumu, Konkursam dalībnieki piekrīt visiem Konkursa noteikumiem un ir atbildīgi par meta piedāvājumā norādīto ziņu patiesumu.
	4. Konkursa dalībnieki sedz visus izdevumus, kas saistīti ar meta piedāvājuma izstrādi un iesniegšanu. Pasūtītājs nav atbildīgs, nesedz un nekompensē šos izdevumus neatkarīgi no Konkursa rezultātiem.
	5. Pretendentiem pēc Žūrijas komisijas pieprasījuma ir pienākums sniegt atbildes vai papildu informāciju, kas nepieciešama pretendenta izvērtēšanai.
	6. Konkursa dalībnieki nodrošina, ka attiecībā uz meta izpildes ietvaros radītajiem ar autortiesībām aizsargātajiem darbiem un blakustiesību objektiem to radītāji piekrīt minēto objektu izziņošanai un apņemas neizlietot savas personiskās tiesības veidā, kas kavētu vai varētu kavēt darbu vai blakustiesību objektu izmantošanu autoru un blakustiesību subjektu mantisko tiesību īpašniekam.
	7. Konkursa dalībnieki atbild par meta ietvaros veiktiem/izstrādātiem Autortiesību likuma vai citu normatīvo aktu pārkāpumiem. Konkursa dalībnieki nodrošina autortiesību un blakustiesību subjektu tiesību ievērošanu un nepieļauj autortiesību pārkāpumus. Konkursa dalībnieki uzņemas pilnu atbildību par jebkādām autortiesību un blakustiesību subjektu prasībām, kas varētu tikt izvirzītas pret Pasūtītāju vai jebkurām trešajām personām, kurām Pasūtītājs nodod tiesības izmantot Konkursam radītos darbus, kas tiek iesniegti Konkursā.
	8. Konkursa dalībniekiem jānodrošina Konkursa ietvaros radīto ar autortiesībām aizsargāto darbu un blakustiesību objektu radītāju personisko tiesību ievērošana, izmantojot viņu radītos darbus vai blakustiesību objektus, tostarp jāievēro Autortiesību likuma 14.panta pirmās daļas 4.punktā noteiktās autora tiesības uz vārdu.
	9. Konkursa dalībniekiem ir tiesības iesniegt iesniegumu par Konkursa noteikumiem vai par Žūrijas komisijas darbību Konkursa norises laikā Publisko iepirkumu likuma 68.panta trešajā daļā noteiktajā kārtībā.
	10. Konkursa Dalībnieki, kuru meti nav saņēmuši novērtējumu, kas dod tiesības piedalīties Sarunu procedūrā, iesniegtajam metam pievienotās skices un maketus var saņemt pie Atbildīgās sekretāres 30 (trīsdesmit) dienu laikā no Konkursa rezultātu publicēšanas Iepirkumu uzraudzības biroja tīmekļvietnē Publikāciju vadības sistēmā. Pēc šajā punktā minētā termiņa beigām Pasūtītājs par meta (skiču un maketu) saglabāšanu nav atbildīgs.
	11. Lejupielādējot Konkursa nolikumu, Konkursa dalībnieks uzņemas atbildību sekot līdzi turpmākajām iespējamām izmaiņām Konkursa nolikumā, kā arī Žūrijas komisijas sniegtajām atbildēm uz Konkursa dalībnieku jautājumiem, kas tiek publicētas Pasūtītāja tīmekļvietnē: [www.km.gov.lv](http://www.km.gov.lv) sadaļā „Iepirkumi”.
3. **SARUNU PROCEDŪRA**

*(Priekšnoteikumi ilustrācijai Sarunu procedūrā)*

* 1. Saskaņā ar Publisko iepirkumu likuma 8.panta septītās daļas 8.punkta nosacījumiem, atbilstoši Ministru kabineta 2017.gada 28.februāra noteikumu Nr.107 „Iepirkumu procedūru un metu konkursa norises kārtība” 178.–180.punktam, Pasūtītājs piemēros Sarunu procedūru, iepriekš nepublicējot paziņojumu par iepirkuma līgumu ar 1 (vienu) no Konkursa uzvarētājiem. Ja Pasūtītājam nav iespējams vienoties ar Konkursa uzvarētāju (pirmās vietas ieguvēju) par iepirkuma līguma slēgšanu vai tam nav atbilstošas kvalifikācijas, tiek organizēta Sarunu procedūra, uz sarunu uzaicinot Konkursa otrās vietas ieguvēju. Ja Pasūtītājam nav iespējams vienoties ar Konkursa otrās vietas ieguvēju par iepirkuma līguma slēgšanu, tiek veikta Sarunu procedūra, uz sarunu uzaicinot Konkursa trešās vietas ieguvēju. Ja nav iespējams vienoties par iepirkuma līguma slēgšanas nosacījumiem arī ar Konkursa trešās vietas ieguvēju, Pasūtītājs lemj par Sarunu procedūras pārtraukšanu un par jauna Konkursa rīkošanu un izsludināšanu. Sarunu procedūra tiek rīkota saskaņā ar tās nolikumu, kurā iekļauti arī Konkursa nolikuma 4.sadaļā „Prasības metu konkursa dalībniekiem”norādītie nosacījumi.
	2. **Prasības attiecībā uz dalībniekiem, kas piedalīsies Sarunu procedūrā:**
		1. uz dalībnieku (t.sk. visu personu grupas dalībnieku, kā arī norādīto apakšuzņēmēju, kuru sniedzamo pakalpojumu vērtība ir vismaz 10% (desmit procenti) no kopējās iepirkuma līguma vērtības vai lielāka, un personu, uz kuru iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām) **nav attiecināmi Publisko iepirkumu likuma 42.panta pirmajā daļā noteiktie izslēgšanas** nosacījumi, ievērojot izslēgšanas nosacījumu noilguma termiņus;
		2. dalībnieks ir reģistrēts normatīvajos aktos noteiktajā kārtībā;
		3. pamatojoties uz Publisko iepirkuma likuma 53.panta trešo daļu, dalībnieks kopā ar piedāvājumu iesniedzizdrukas no Valsts ieņēmumu dienesta elektroniskās deklarēšanas sistēmas par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās;
		4. ja dalībniekam Konkursa nolikuma 9.2.3.punktā norādītāja izziņā no Valsts ieņēmumu dienesta elektroniskās deklarēšanas sistēmas paradās neatbilstība 80 % (astoņdesmit procentiem) (vai nesasniedz valstī noteikto minimālo stundas tarifa likmi) no darba ņēmēju vidējās stundas tarifa likmes attiecīgajā profesiju grupā valstī minētajā periodā pēc Valsts ieņēmumu dienesta apkopotajiem datiem, tad pretendentam rakstveidā jāiesniedz detalizētais paskaidrojums, proti, paskaidrojums par neatbilstību starp pretendenta un tā piedāvājumā norādīto apakšuzņēmēju darba ņēmēju vidējām stundas tarifa likmēm profesiju grupās un Valsts ieņēmumu dienesta apkopotajiem datiem par darba ņēmēju vidējām stundas tarifa likmēm profesiju grupās;
		5. Pasūtītājs, izvērtēs dalībnieka sniegtos skaidrojumus un noraidīs piedāvājumu kā nepamatoti lētu, ja sniegtie skaidrojumi nepamato dalībnieka piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.
	3. **Atbilstība profesionālās darbības veikšanai:** iepriekšējo 3 (trīs) gadu laikā, skaitot no piedāvājuma iesniegšanas dienas, ir izstrādājis un īstenojis vismaz 2 (divas) integrētā mārketinga kampaņas, kas iekļauj plašu komunikācijas instrumentu klāstu, aptverot gan vides, gan audiovizuālus, gan digitālus risinājumus, kur katras kampaņas kopējais budžets nav mazāks kā 50 000 euro (bez PVN).
	4. **Dalībnieks vienlaicīgi ar metu piedāvājumu iesniedz**:
		1. devīzes atšifrējumu un dalībnieka pieteikumu dalībai Konkursā, kas sagatavots atbilstoši Konkursa nolikuma 1.pielikumam, kuru paraksta dalībnieku pārstāvēt tiesīgās personas (atbilstoši ierakstiem Latvijas Republikas uzņēmumu reģistrā), tā pilnvarotās personas (pievienojot attiecīgu pilnvaru) parakstīts pieteikums par gatavību piedalīties Konkursā un izpildīt Konkursa nolikumā noteiktās prasības, un apliecinājums, ka uz pretendentu neattiecas Publisko iepirkumu likuma 42.panta pirmajā daļā noteiktie izslēgšanas nosacījumi;
		2. Latvijas Republikas Uzņēmumu reģistra vai tam ir līdzvērtīgas reģistrējošas iestādes Latvijā vai ārvalstīs izdota dalībnieku apliecināta reģistrācijas apliecības kopija, kas izdota atbilstoši attiecīgās valsts normatīvo aktu prasībām (ja attiecināms);
		3. Kompetentas attiecīgās valsts institūcijas izsniegts dokuments (kopija), kas apliecina, ka dalībnieks (t.sk. arī apakšuzņēmēji, piegādātāju apvienības vai personālsabiedrības dalībnieki) ir reģistrēts likumā noteiktajā kārtībā. *Dokuments nav jāiesniedz, ja dalībnieks ir reģistrēts Latvijas Republikas Uzņēmumu reģistra vienotajos reģistros;*
		4. apliecinājums, ka uz dalībnieku neattiecas Publisko iepirkumu likuma 42.panta pirmajā daļā minētie izslēgšanas nosacījumi;
		5. dalībnieka sniegto pakalpojumu sarakstu, kas sagatavots atbilstoši Konkursa nolikuma 4.pielikumam „Pretendenta sniegto pakalpojumu saraksta forma” un kurā dalībnieks norāda, ka tas iepriekšējo 3 (trīs) gadu laikā, skaitot no piedāvājuma iesniegšanas dienas ir izstrādājis un īstenojis vismaz 2 (divas) integrētā mārketinga kampaņas, kas iekļauj plašu komunikācijas instrumentu klāstu, aptverot gan vides, gan audiovizuālus, gan digitālus risinājumus, kur katras kampaņas kopējais budžets nav mazāks kā 50 000 euro (bez PVN).
	5. Ja dalībnieks savas kvalifikācijas novērtēšanai nav iesniedzis visus Konkursa nolikumā prasītos kvalifikācijas un atlases dokumentus, kā arī, ja tie neatbilst Konkursa nolikuma prasībām, vai vispār nav iesniedzis prasīto informāciju, tad dalībnieks no tālākās līdzdalības Konkursa procedūrā tiek izslēgts.
	6. Pirms lēmuma pieņemšanas par iepirkuma līguma slēgšanas tiesību piešķiršanu, Iepirkuma komisija attiecībā uz pretendentu, kuram būtu piešķiramas līguma slēgšanas tiesības, veic pārbaudi saskaņā ar Publisko iepirkumu likuma 42.panta pirmajā daļā minētajiem pretendentu izslēgšanas nosacījumiem. Iepirkuma komisija pārbaudi veic arī attiecībā uz Publisko iepirkumu likuma 42.panta pirmās daļas 9., 10. un 11.punktā minētajām personām.
	7. Ja Pasūtītājs konstatē, ka attiecībā uz pretendentu vai Publisko iepirkumu likuma 42.panta pirmās daļas 9.,10. vai 11.punktā minētajām personām, kuram būtu piešķiramas līguma slēgšanas tiesības, attiecas kāds no Publisko iepirkumu likuma 42.panta pirmajā daļā minētajiem izslēgšanas nosacījumiem, tad Pasūtītājs izslēdz pretendentu no turpmākās dalības šajā konkursā. Pasūtītājs, veicot pārbaudi par Publisko iepirkumu likuma 42.panta pirmajā daļā noteikto pretendentu izslēgšanas gadījumu esamību, ievēro Publisko iepirkuma likuma 42.panta nosacījumus.
	8. Pasūtītājs, pieņemot lēmumu par pretendenta izslēgšanu no turpmākās dalības konkursā saskaņā ar Publisko iepirkumu likuma 42.panta pirmo daļu, ievēro Publisko iepirkumu likuma 42.panta trešo un ceturto daļu.
	9. Lai Konkursa dalībnieks, kurš kļuvis par Konkursa uzvarētāju, pierādītu savu atbilstību Pasūtītāja Konkursa nolikuma 4.punktā noteiktajām kvalifikācijas prasības, tam jāiesniedz Konkursa nolikumā noteiktos dokumentus Sarunu procedūras piedāvājumā.
1. **SARUNU PROCEDŪRAS NORISE**
	1. Pasūtītājs tiesīgs pieņemt lēmumu par Konkursa procedūras izbeigšanu bez rezultāta, bez iepirkuma līguma noslēgšanas, ja tam ir objektīvs pamatojums, kā arī, ja Konkursa uzvarētāju meti tiks atzīti par nerealizējamiem. Paziņojums par pieņemto lēmumu tiks paziņots pretendentiem normatīvajos aktos noteiktajā kārtībā un publicēts Pasūtītāja tīmekļvietnē: <https://www.km.gov.lv/lv/ministrija/iepirkumi>, sadaļā „Iepirkumi”.
	2. Sarunu procedūras nolikumā noteiktajām atlases prasībām atbilstošais pretendents, kas saņēmis augstāko novērtējumu Konkursā un ar ko tiek noslēgts iepirkuma līgums nodod Pasūtītājam visas autora mantiskās tiesības uz uzvarējušajiem metiem pilnā apmērā. Pasūtītājs nodrošina autora personisko tiesību ievērošanu atbilstoši spēkā esošajiem normatīvajiem aktiem. Ar dalību Konkursā metu autors (-i) piekrīt to izziņošanai saskaņā ar Autortiesību likuma 14.panta pirmās daļas 2.punktu, kā arī apņemas neizlietot savas personiskās tiesības veidā, kas kavētu vai varētu kavēt Pasūtītājam metu izmantošanu.
	3. Iepirkuma komisija pēc dalībnieku atlases 3 (trīs) darba dienu laikā nosūta uzaicinājumu uz Sarunu procedūru tam dalībniekam, kas atbilda visām izvirzītām kvalifikācijas prasībām.
	4. Iepirkuma komisija pēc dalībnieku atlases 3 (trīs) darba dienu laikā nosūta uzaicinājumu uz Sarunu procedūru tam dalībniekam, kas atbilda visām izvirzītām kvalifikācijas prasībām.
	5. Uzaicinājumam pievieno Pasūtītāja prasības iesniedzamo dokumentu sagatavošanai, atlases dokumentu un piedāvājuma noformējuma prasības iesniegšanai iepirkuma komisijai. Uzaicinājumā norāda iepirkuma dokumentu iesniegšanas vietu, termiņu, laiku un piedāvājumu iesniegšanas kārtību.
	6. Uzaicinājumā norāda Sarunu procedūras vietu, termiņu un laiku (vismaz 5 (piecu) darba dienu laikā). Uzaicinājumam tiek pievienota finanšu piedāvājuma veidne un iepirkuma līguma projekts. Pretendents var iesniegt tikai 1 (vienu) piedāvājumu par visu iepirkuma apjomu.
	7. Iepirkuma komisija organizē Sarunas ar kandidātu atsevišķi, kuru laikā kandidātu sniedz detalizētu informāciju par savu piedāvājumu. Sarunu laikā tiek apspriesti un precizēti iepirkuma līguma izpildes noteikumi.
	8. Sarunās piedalās iepirkuma komisijas locekļi un pretendentu pārstāvji. Ja pretendentu nepārstāv persona, kuras pārstāvības tiesības ierakstītas komercreģistrā, pretendenta pārstāvis iesniedz apliecinātu pilnvaru.
	9. Iepirkuma komisija pretendentu atlasi un piedāvājumu vērtēšanu veic slēgtās sēdēs. Ja iepirkuma komisijas darba gaitā tiek konstatēts, ka pretendents, iesniedzot piedāvājumu, ir sniedzis nepatiesu informāciju savas kvalifikācijas novērtēšanai, tas tiek izslēgts no turpmākās dalības Sarunās.
2. **NOSACĪJUMI PRETENDENTU DALĪBAI KONKURSĀ UN** **PIEDĀVĀJUMU VĒRTĒŠANAS KĀRTĪBA**
	1. Pretendentu atlases prasību izpilde ir obligāta visiem pretendentiem, kas vēlas iegūt tiesības slēgt iepirkuma līgumu. Konkursā var piedalīties jebkura persona vai personu apvienība, kura atbilst Konkursa nolikuma noteikumiem.
	2. Pretendents ir reģistrēts komercreģistrā vai līdzvērtīgā komercdarbības reģistrā ārvalstīs atbilstoši attiecīgās valsts normatīvo aktu prasībām.
	3. Pasūtītājs izslēdz pretendentu no turpmākas dalības Konkursā, pamatojoties uz Publisko iepirkumu likuma 42.panta pirmajā daļā noteiktajiem izslēgšanas nosacījumiem.
	4. Ja pretendents savas kvalifikācijas novērtēšanai nav iesniedzis visus konkursa nolikumā prasītos atlases dokumentus, kā arī, ja tie neatbilst nolikuma prasībām, vai pretendents sniedzis nepatiesu informāciju, lai apliecinātu atbilstību šā nolikuma noteikumiem, vai vispār nav iesniedzis prasīto informāciju, pretendents no tālākās līdzdalības konkursā tiek izslēgts.
	5. Pretendents, kurš neatbilst kādai no Konkursa nolikumā norādītajām pretendentu atlases prasībām, tiek izslēgts no turpmākās dalības Konkursā un tā piedāvājums netiek izskatīts.
	6. Sarunu procedūras gaita tiek protokolēta un apkopota iepirkuma procedūras noslēguma ziņojumā. Sarunu procedūras rezultātā 1 (vienam) pretendentam tiks piešķirtas iepirkuma līguma slēgšanas tiesības.
	7. Lai nodrošinātu Pasūtītāja vajadzībām atbilstoša piedāvājuma iesniegšanu, Sarunu procedūrā Pasūtītājs var izvirzīt papildu prasības pretendentam un tā iesniegtajam piedāvājumam.
3. **IEPIRKUMA LĪGUMS**
	1. Ar pretendentu, kuram tiks piešķirtas iepirkuma līguma slēgšanas tiesības, Pasūtītājs slēgs iepirkuma līgumu, kura plānotā līgumcena nepārsniedz**71 000 *euro*** (bez PVN).
	2. Iepirkuma līguma projekts (Konkursa nolikuma 5.pielikums), tiks pievienots uzaicinājumam piedalīties Sarunu procedūrā.
	3. Konkursa uzvarētājam iepirkuma līgums jāparaksta 10 (desmit) darba dienu laikā no Pasūtītāja nosūtītā uzaicinājuma parakstīt iepirkuma līgumu izsūtīšanas dienas. Ja norādītajā termiņā uzvarētājs neparaksta iepirkuma līgumu, tas tiek uzskatīts par atteikumu slēgt iepirkuma līgumu un Iepirkuma komisija rīkojas saskaņā ar Publisko iepirkumu likumu.
	4. Pēc Pasūtītāja pieprasījuma piegādātāju apvienība, attiecībā uz kuru pieņemts lēmums slēgt iepirkuma līgumu, reģistrē personālsabiedrību komercreģistrā 10 (desmit) darba dienu laikā pēc Publisko iepirkumu likumā paredzētā nogaidīšanas termiņa beigām. Līgums ar piegādātāju apvienību tiek slēgts pēc Komersanta reģistrācijas apliecības (kopijas) iesniegšanas Pasūtītājam. Ja 10 (desmit) darba dienu laikā pēc nogaidīšanas termiņa beigām personālsabiedrība netiek reģistrēta un netiek sniegta pamatojoša informācija par kavējuma iemesliem, tas tiek uzskatīts par pretendenta (piegādātāju apvienības) atteikumu slēgt iepirkuma līgumu.
4. **Nolikuma pielikumi**
	1. Devīzes atšifrējums un dalībnieka pieteikums dalībai metu konkursā (forma) – 1.pielikums.
	2. Tehniskā specifikācija – 2.pielikums.
	3. Metu piedāvājuma izmaksu tāme (forma) – 3.pielikums.
	4. Dalībnieka sniegto pakalpojumu saraksts (forma) – 4.pielikums.
	5. Iepirkuma līguma projekts – 5.pielikums.

1.pielikums

Konkursa ID Nr. KM/2018/7 nolikumam

**Latvijas Republikas Kultūras ministrijai**

Reģistrācijas Nr.9000004296,

Mūkusalas 5, Rīga, LV – 1048

Tālrunis +371 67330345

Fakss +371 67330293

E-pasts: pasts@km.gov.lv.

**Devīzes atšifrējums un**

**DALĪBNIEKA pieteikums dalībai metu konkursā (forma)**

**„Latvijas valsts simtgades vēstījuma „Es esmu Latvija” veicināšanas**

**kampaņas izstrāde un īstenošana”**

**ID Nr. KM/2018/7**

|  |  |
| --- | --- |
| **Devīze**: |  |

1. **Iesniedza**:

|  |  |
| --- | --- |
| **Dalībnieka nosaukums**: | Juridiskai personai jānorāda – Juridiskā adrese, vienotais reģistrācijas nr., nodokļu maksātāja nr., bankas rekvizīti;Fiziskai personai jānorāda – personas kods, bankas rekvizīti; |
|  |  |

turpmāk – dalībnieks.

1. **Kontaktpersona**:

|  |  |
| --- | --- |
| **Vārds, uzvārds**: |  |
| **Adrese**: |  |
| **Tālrunis**: |  |
| **Fakss**: |  |
| **E – pasts**: |  |

1. **Ar šo apliecinu (-ām), ka**:
	1. metu konkursam „Latvijas valsts simtgades vēstījuma „Es esmu Latvija” veicināšanas kampaņas izstrāde un īstenošana”, ID Nr. KM/2018/7 iesniegto projekta metu ar devīzi „\_\_\_\_\_\_\_\_\_\_\_\_” izstrādājis:[[2]](#footnote-2)\_\_\_\_\_\_\_\_\_\_\_\_\_\_\_un projekta autors[[3]](#footnote-3) (-i): \_\_\_\_\_\_\_\_\_\_\_\_\_\_\_\_\_\_\_\_\_\_ir iepazinies un piekrīt Konkursa nolikuma noteikumiem, un garantē Konkursa nolikuma prasību izpildi. Konkursa noteikumi ir skaidri un saprotami;
	2. iesniegtajos metos nav izmantoti trešo personu autortiesību vai blakustiesību objekti, pretējā gadījumā uzņemos segt visus Pasūtītāja zaudējumus, kuri saistīti ar iespējamo tiesvedību par autora vai blakustiesību subjekta personisko un mantisko tiesību pārkāpumu;
	3. ar dalību Konkursā metu autors/autori dod tiesības Pasūtītājam izziņot Konkursā iesniegtos metus saskaņā ar Autortiesību likuma 14.panta pirmās daļas 2.punktu, kā arī apņemas neizlietot savas personiskās tiesības veidā, kas kavētu vai varētu kavēt Pasūtītājam metu izmantošanu;
	4. iepirkuma līguma slēgšanas tiesību piešķiršanas gadījumā \_\_\_\_\_\_\_\_\_\_\_\_(*dalībnieka nosaukums*) nodrošināt Konkursa nolikuma 4.punktā norādīto speciālistu piesaisti;
	5. autori un blakustiesību subjekti nodevuši dalībniekam visas autoru un blakustiesību subjektu mantiskās tiesības uz Konkursa ietvaros radītiem ar autortiesībām aizsargātiem darbiem un blakustiesību objektiem;
	6. ja Sarunu procedūras ietvaros tiek noslēgts iepirkuma līgums, metu autors (-i) nodod Pasūtītājam visas autora mantiskās tiesības uz metiem pilnā apmērā. Pasūtītājs nodrošina autora personisko tiesību ievērošanu atbilstoši Latvijā spēkā esošajiem normatīviem aktiem;
	7. uz to nav attiecināmi Publisko iepirkumu likuma 42.pantā pirmajā daļā noteiktie izslēgšanas nosacījumi;
	8. visas ziņas un informācija iesniegtajā piedāvājumā un iesniegtajos kvalifikācijas dokumentos ir patiesas;
	9. dalībnieku\_\_\_\_\_\_\_\_\_\_\_(*dalībnieka nosaukums*) Sarunu procedūrā pārstāv un iepirkuma līgumu, gadījumā, ja tiks pieņemts lēmums slēgt iepirkuma lūgumu, slēgs:\_\_\_\_\_\_\_\_\_\_\_\_\_\_\_\_\_\_.

[*Konkursa dalībnieka nosaukums vai* *Personu apvienības dalībnieka (ja Konkursa dalībnieks ir personu apvienība) nosaukums, reģistrācijas nr., adrese vai vārds un uzvārds (ja attiecīgais personu apvienības dalībnieks ir fiziska persona*)]

Datums: Paraksts[[4]](#footnote-4): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pilns vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

z.v.

2.pielikums

Konkursa ID Nr. KM/2018/7 nolikumam

**TEHNISKĀ SPECIFIKĀCIJA**

**„Latvijas valsts simtgades vēstījuma „Es esmu Latvija” veicināšanas**

**kampaņas izstrāde un īstenošana”**

**ID Nr. KM/2018/7**

1. **Vispārīgās prasības**:
	1. Iepirkuma mērķis ir izvēlēties pretendentu, kas nodrošina Latvijas valsts simtgades vēstījuma „Es esmu Latvija” veicināšanas integrētas kampaņas radošās koncepcijas izstrādi un īstenošanu (turpmāk – Pakalpojums), atbilstoši iepirkuma nolikuma noteikumiem un šajā tehniskajā specifikācijā izvirzītajām prasībām.
	2. Iepirkuma procedūras pamatuzdevums ir izvēlēties pretendentu, kurš piedāvā īstenot pārliecinošu un kvalitatīvu Pakalpojuma izpildi atbilstoši iepirkuma nolikumā un šajā tehniskajā specifikācijā noteiktajam prasībām.
	3. Pretendents, izstrādājot piedāvājumu, ievēro šādu Pakalpojuma sniegšanas laika plānu:
		1. kampaņas īstenošana – no līguma parakstīšanas brīža līdz 2018. gada 30. novembrim;
		2. atskaišu par kampaņas rezultātiem iesniegšana Pasūtītājam – līdz 2018. gada 15. decembrim.
2. **Kampaņas radošās koncepcijas ideja:**
	1. Jāiesniedz kampaņas radošās idejas apraksts (vīzija un pamatojums, jāpiedāvā jauni risinājumi, kā sasniegt mērķauditoriju, kampaņas mērķus un uzdevumus);
		1. jāizstrādā vēstījuma „Es esmu Latvija” veicināšanas kampaņas radošā koncepcija atbilstoši darba uzdevumiem, un jānodrošina tās īstenošana;
			1. strukturēti un skaidri jāizklāsta kampaņas koncepcija, sniedzot informāciju par Pakalpojumu kopumā, tā mērķiem un uzdevumiem;
				1. Kampaņas mērķi:

emocionāli atklāt un iedzīvināt Latvijas valsts simtgades vēstījumu „Es esmu Latvija” un pastiprināt tuvojošos svētku un īpaša notikuma sajūtu pirms Latvijas valsts simtās dzimšanas dienas 2018. gada 18. novembrī;

veicināt piederības sajūtu Latvijai;

stiprināt izpratni, ka brīvība un sava neatkarīga un demokrātiska valsts ir vērtība, kuras uzturēšana prasa mērķtiecīgu darbību arī nākotnē;

* + - * 1. Kampaņai jāatbilst Latvijas valsts simtgades svinību virsmērķim un uzdevumiem (Nolikuma 6. pielikums un <https://lv100.lv/par/merkis/>);
				2. Komunikācijas koncepcijā un tās realizācijā jāiekļauj vismaz šādas sadaļas:

Informatīvās ziņas stratēģija (ziņas izstrāde, saukļi, audiovizuālā satura teksti u.c.)

Informatīvās ziņas tekstu izstrāde, tekstu rediģēšana, tekstu korektūra, tulkošana (teksti bukletiem, skrejlapām, plakātiem, preses maketiem, informatīviem materiāliem, diplomiem, pateicībām u.c.);

Audiovizuālie risinājumi (TV klipu ražošana, radio klipu ražošana, interneta video klipi u.c.);

Digitālie risinājumi (interneta vide, viedtālruņi, aplikācijas, interneta baneri u.c.);

Maketēšana (visu materiālu salikumu izstrāde, tai skaitā materiālu salikumu izstrāde nodošanai uz druku)

Visiem radošajā koncepcijā paredzētajiem materiāliem jānodrošina svešvalodu adaptācija (krievu un angļu valodās).

* + - * 1. Kampaņā izmantojami vismaz šādi reklāmas un mārketinga instrumenti:

Video (pielāgojams dažādiem formātiem un medijiem);

Atslēgas vizuālais risinājums ar plašu pielietojamību;

Audioreklāma/s;

Interaktīvie risinājumi digitālajā vidē un sociālie medijos);

Īss informatīvs materiāls par Latvijas Republikas proklamēšanu un cilvēku iespējām veidot atbildīgu nākotnes Latviju (koncepcija, satura izstrāde un makets);

* + - * 1. Kampaņā piedāvātos audiovizuālos instrumentus / materiālus jānodrošina ar subtitriem vai dublēšanu angļu un krievu valodās;
				2. Realizējot kampaņu, jāievēro noteikumi informācijas pieejamības nodrošināšanai <https://lv100.lv/iesaisties/ieteikumi-pasakumu-rikotajiem/>.
		1. jādefinē kampaņas mērķauditorija;
			1. jāiesniedz dokumenti un/vai informācijas nesēji (identitāte, skices, maketi, datu nesēji u.c.), kas vizuāli raksturo radošās idejas koncepciju.Piedāvājuma vizualizācijā jāintegrē Latvijas valsts simtgades piederības zīme saskaņā ar izstrādātajām vadlīnijām <https://lv100.lv/par/piederibas-zime/>.
1. **Kampaņas radošās idejas īstenošana:**
	1. Jāiesniedz kampaņas radošās idejas īstenošanas apraksts, tai skaitā:
		1. detalizēts Pakalpojuma sniegšanas laika plāns – veicamie pasākumi, to kalendārais grafiks (īstenošanas stratēģija kampaņas pakāpeniskai īstenošanai, tās pamatotība, plāns un metodes);
		2. kampaņas mediju plānojums un stratēģija (apraksts par izmantojamiem medijiem un mārketinga rīkiem auditorijas sasniegšanai (sadalījuma un izmantojuma pamatojums kampaņas īstenošanai, paredzot arī papildu grafikas dizaina (vizuālu) un multimediju satura ražošanu u.c.);
		3. informācija par gaidāmajiem rezultātiem, ko plānots sasniegt Pakalpojuma izpildē, (kā tiks mērīti, kā tiks pamatots sasniegtais, rezultātiem jāsaskan ar kampaņas uzdevumiem);
	2. Kampaņas ideju jāspēj īstenot realitātē, ņemot vērā Pasūtītājam pieejamo finansējumu:
		1. Kampaņai radošās koncepcijas izstrādei un īstenošanai pieejamais budžets ir 71 000 EUR bez PVN;
		2. Kampaņas budžetā Pretendentam nav jāiekļauj mediju laukumu izmaksas, tās tiks segtas no Pasūtītāja līdzekļiem.
2. **Informācija par Latvijas valsts simtgades programmu un ieteikumi informācijas pieejamības nodrošināšanai:**
	1. [lv100.lv](http://www.lv100.lv);
	2. <https://lv100.lv/iesaisties/ieteikumi-pasakumu-rikotajiem/>

3.pielikums

Konkursa ID Nr. KM/2018/7 nolikumam

**META PIEDĀVĀJUMA IZMAKSU TĀME** (forma)

**„Latvijas valsts simtgades vēstījuma „Es esmu Latvija” veicināšanas**

**kampaņas izstrāde un īstenošana”**

**ID Nr. KM/2018/7**

|  |  |  |
| --- | --- | --- |
| **Nr.** | **Aktivitāte** | **Cena *euro*****bez PVN** |
| **1.**  | Kampaņas radošās koncepcijas plānoto instrumentu izstrāde/sagatavošana un īstenošana |  |
|  | **Kopā *euro*, bez PVN**: |  |

**DETALIZĒTA IZMAKSU TĀME**[[5]](#footnote-5)(tāmes piemērs)

|  |  |  |
| --- | --- | --- |
| **Nr.****p.k.** | **Pozīcija** | **Summa *euro*, bez****PVN** |
| **1.** | **Kampaņas radošās koncepcijas īstenošanas izmaksas** |  |
| 1.1. | Vides reklāmas rīku izstrāde (plakāti, skrejlapas utml.) |  |
| 1.1.1. |  |  |
| 1.1.2. |  |  |
| 1.1.3. |  |  |
| 1.2. | Sociālo mediju kampaņas izstrāde |  |
| 1.2.1. |  |  |
| 1.2.2. |  |  |
| 1.2.3. |  |  |
| 1.3. | Video sagatavošana |  |
| 1.3.1. |  |  |
| 1.3.2. |  |  |
| 1.3.3. |  |  |
| 1.4. | Audioreklāmu sagatavošana |  |
| 1.4.1. |  |  |
| 1.4.2. |  |  |
| 1.4.3. |  |  |
| 1.5. | Informatīvā materiāla par Latvijas Republikas proklamēšanu sagatavošana |  |
| 1.5.1. |  |  |
| 1.5.2. |  |  |
| 1.5.3. |  |  |
|  |  |  |
| 1.6. | Tulkošana / titrēšana / pielāgošana dažādām iedzīvotāju grupām |  |
| 1.6.1. |  |  |
| 1.6.2. |  |  |
| 1.6.3. |  |  |
| 1.7. | Cits |  |
| 1.7.1. |  |  |
| 1.7.2. |  |  |
| 1.7.3. |  |  |
|  |  |  |
|  |  |  |
|  |  |  |
| **2.** | **Administratīvie izdevumi** |  |
| 2.1. |  |  |
| 2.2. |  |  |
| 2.3. |  |  |
|  |  |  |
|   | **Kopā piedāvājums *euro*, bez PVN:** |  |
|   | **PVN (\_\_\_\_\_%):** |  |
|   | **Kopā *euro*, ar PVN:** |  |

|  |  |
| --- | --- |
| Datums: | Paraksts[[6]](#footnote-6):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_z.v. |

4.pielikums

Konkursa nolikumam ID Nr. KM/2018/7

**DALĪBNIEKA SNIEGTO PAKALPOJUMU SARAKSTS (forma)**

**„Latvijas valsts simtgades vēstījuma „Es esmu Latvija” veicināšanas**

**kampaņas izstrāde un īstenošana”**

**ID Nr. KM/2018/­­7**

|  |  |  |  |  |  |
| --- | --- | --- | --- | --- | --- |
| **Nr.****p.k.** | **Pakalpojuma saņēmēja nosaukums, reģistrācijas numurs, kontaktpersona, tālruņa numurs** | **Sniegto pakalpojumu īss apraksts, raksturojot pakalpojuma saturu** | **Pakalpojuma sniegšanas laiks** | **Sniegto pakalpojumu apjoms, vienības** | **Kopējā līgumcena,*****euro* bez PVN** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

|  |  |
| --- | --- |
| Datums: | Paraksts[[7]](#footnote-7):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_z.v. |

5.pielikums

Konkursa ID Nr. KM/2018/7 nolikumam

Kultūras ministrijas līgumu reģistrācijas Nr.2.5.-15 -\_\_\_\_\_

\_\_ „\_\_\_\_\_\_\_\_\_\_\_\_\_\_” līgumu reģistrācijas Nr.\_\_\_\_\_\_

*Projekts*

**IEPIRKUMA LĪGUMS**

*par Latvijas valsts simtgades vēstījuma „Es esmu Latvija” veicināšanas*

*kampaņas izstrādi un īstenošanu*

**Latvijas Republikas Kultūras ministrija**, reģistrācijas Nr.90000042963, juridiskā adrese: K.Valdemāra iela 11a, Rīga, LV – 1364, (turpmāk – PASŪTĪTĀJS), kuras vārdā saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums” rīkojas valsts sekretāre **Dace Vilsone**, no vienas puses, un

**\_\_\_„\_\_\_\_\_\_\_\_\_\_\_\_\_\_”**, reģistrācijas Nr.\_\_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_, (turpmāk – IZPILDĪTĀJS), kuras vārdā saskaņā ar statūtiem rīkojas valdes loceklis **\_\_\_\_\_\_\_\_\_\_\_\_\_\_\_**, no trešās puses, turpmāk kopā saukti Puses, bet katrs atsevišķi – Puse,

pamatojoties uz PASŪTĪTĀJA iepirkuma komisijas 2018.gada \_\_\_.\_\_\_\_\_\_\_\_\_\_\_ pieņemto lēmumu par iepirkuma „„Latvijas valsts simtgades vēstījuma „Es esmu Latvija” veicināšanas kampaņas izstrāde un īstenošana”, iepirkuma identifikācijas Nr. KM/2018/\_, (turpmāk – iepirkums) rezultātiem, noslēdz šādu iepirkuma līgumu (turpmāk – Līgums):

1. **LĪGUMA PRIEKŠMETS**

Ar šo Līgumu PASŪTĪTĀJS uzdod, bet IZPILDĪTĀJS par atlīdzību apņemas šā Līgumā noteiktajā apjomā un termiņā nodrošināt Latvijas valsts simtgades vēstījuma „Es esmu Latvija” veicināšanas integrētas kampaņas izstrādi un īstenošanu (turpmāk – Pakalpojums) atbilstoši Tehniskās specifikācijas (Līguma 1.pielikums) prasībām, IZPILDĪTĀJA iepirkumā iesniegtajam Finanšu piedāvājumam (Līguma 2.pielikums) un Tehniskajam piedāvājumam (Līguma 3.pielikums), PASŪTĪTĀJA objektīviem norādījumiem, kas nepieciešami Pakalpojuma sniegšanai, šā Līguma noteikumiem un Latvijas Republikas normatīvajiem aktiem.

1. **LĪGUMA SUMMA UN NORĒĶINU KĀRTĪBA**
	1. Līguma kopējā summa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*euro* (\_\_\_\_\_\_\_\_\_\_\_\_\_\_\_\_\_\_\_\_\_\_\_ *euro*, \_\_\_centi), neieskaitot pievienotās vērtības nodokli (turpmāk – Līguma summa). Pievienotās vērtības nodoklis tiek maksāts atbilstoši Līguma summai Latvijas Republikas normatīvajos aktos noteiktās procentu likmes apmērā.
	2. Līguma summā ir iekļauti visi Latvijas Republikas normatīvajos aktos paredzētie tiešie un netiešie nodokļi un nodevas, izņemot pievienotās vērtības nodokli, tiešie un netiešie izdevumi, tajā skaitā transporta izdevumi un atlīdzība par autoru un blakustiesību subjektu mantiskajām tiesībām, kas saskaņā ar Līgumu pāriet PASŪTĪTĀJAM, un citi izdevumi šā Līguma noteikumu pilnīgai izpildi.
	3. PASŪTĪTĀJS maksā IZPILDĪTĀJAM Līguma summu, veicot pārskaitījumu bezskaidras naudas norēķinu veidā *euro* valūtā uz šajā Līgumā norādīto IZPILDĪTĀJA norēķinu kontu bankā šādā kārtībā:
		1. avansa maksājumu ne vairāk kā 20 % no Līguma summas **\_\_\_\_\_*euro*** (\_\_\_\_\_\_\_\_\_\_\_\_\_\_*euro*, 00 centi) apmērā, neieskaitot pievienotās vērtības nodokli, lai IZPILDĪTĀJS uzsāktu Finanšu piedāvājuma (Līguma 2.pielikums) \_\_.punktā noteikto darbu izpildi, PASŪTĪTĀJS pārskaita 10 (desmit) darba dienu laikā no IZPILDĪTĀJA izrakstītā avansa rēķina saņemšanas dienas;
		2. **\_\_\_\_\_\_\_\_\_\_\_\_\_** ***euro*** (\_\_\_\_\_\_\_\_\_\_ *euro*, 00 centi), neieskaitot pievienotās vērtības nodokli, Pakalpojuma pilnīgu izpildi, PASŪTĪTĀJS pārskaita IZPILDĪTĀJAM 10 (desmit) darba dienu laikā, pamatojoties uz PASŪTĪTĀJA un IZPILDĪTĀJA abpusēji parakstītu noslēguma pieņemšanas – nodošanas aktu (turpmāk – Noslēguma Akts), un pēc IZPILDĪTĀJA izrakstītā rēķina saņemšanas[[8]](#footnote-8).
	4. IZPILDĪTĀJS rēķinu sagatavo atbilstoši Latvijas Republikas normatīvajiem aktiem un nosūta PASŪTĪTĀJAM uz elektroniskā pasta adresi: pasts@km.gov.lv.
	5. Rēķinā jābūt ietvertai atsaucei uz šo Līgumu (Līguma noslēgšanas datums, PASŪTĪTĀJA Līguma reģistrācijas numurs), pretējā gadījumā PASŪTĪTĀJS var aizkavēt rēķina savlaicīgu samaksu, nesedzot zaudējumus IZPILDĪTĀJAM, kas var rasties tā rezultātā.
	6. Līguma summas samaksa tiek uzskatīta par veiktu ar brīdi, kad PASŪTĪTĀJS ir pārskaitījis pilnu rēķinā norādīto maksājuma summu uz IZPILDĪTĀJA kontu bankā.
2. **IZPILDĪTĀJA PIENĀKUMI UN TIESĪBAS**
	1. IZPILDĪTĀJS apņemas:
		1. sniegt Pakalpojumu atbilstošā kvalitātē, saskaņā ar Latvijas Republikas normatīvo aktu prasībām, PASŪTĪTĀJA norādījumiem un šā Līguma noteikumiem;
		2. visas darbības PASŪTĪTĀJA interesēs veikt norunātajos termiņos, vadīties pēc PASŪTĪTĀJA norādījumiem un ieteikumiem atbilstoši godprātīgas un atvērtas darbības principiem, ievērot PASŪTĪTĀJA lēmumus un ieteikumus, un sadarboties ar PASŪTĪTĀJU;
		3. par katru Pakalpojuma ietvaros veiktā darba izpildi sagatavot un iesniegt PASŪTĪTĀJAM pieņemšanas – nodošanas aktu;
		4. pēc PASŪTĪTĀJA pieprasījuma nekavējoties, bet ne vēlāk kā 5 (piecu) darba dienu laikā iesniegt PASŪTĪTĀJAM atskaiti par Pakalpojuma izpildes gaitu;
		5. par sniegto Pakalpojumu **līdz** 2018.gada 15.decembrim iesniegt PASŪTĪTĀJAM Noslēguma Aktu un saturisko atskaiti par kampaņas norisi;
	2. IZPILDĪTĀJS ir tiesīgs:
		1. saņemt samaksu par atbilstoši šā Līguma noteikumiem sniegtu Pakalpojumu;
		2. saņemt PASŪTĪTĀJA rīcībā esošo informāciju, kas nepieciešama šā Līgumā noteikto pienākumu izpildei.
	3. Par šā Līguma izpildes kontroli IZPILDĪTĀJA atbildīgā kontaktpersona ir \_\_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_.
3. **PASŪTĪTĀJA PIENĀKUMI UN TIESĪBAS**
	1. PASŪTĪTĀJS apņemas:
		1. par IZPILDĪTĀJA atbilstoši šā Līguma noteikumiem sniegtu Pakalpojumu parakstīt Aktus un Noslēguma Aktu;
		2. šā Līgumā noteiktajā kārtībā par atbilstoši šā Līguma noteikumiem sniegtu un pieņemtu Pakalpojumu veikt samaksu atbilstoši IZPILDĪTĀJA izrakstītam rēķinam;
		3. sniegt IZPILDĪTĀJAM visu tā rīcībā esošo informāciju un dokumentāciju, kas nepieciešama un varētu būt noderīga Pakalpojuma izpildei.
	2. PASŪTĪTĀJS ir tiesīgs:
		1. izvirzīt IZPILDĪTĀJAM pamatotas pretenzijas par sliktā kvalitātē vai citādi neatbilstoši šā Līguma noteikumiem sniegtu Pakalpojumu;
		2. pieprasīt iesniegt PASŪTĪTĀJAM atskaiti par Pakalpojuma izpildes gaitu;
		3. pieprasīt IZPILDĪTĀJAM nekavējoties novērst Pakalpojuma neatbilstību Līguma noteikumiem, ja tāda tiek konstatēta Līguma izpildes laikā.
	3. Par šā Līguma izpildes kontroli PASŪTĪTĀJA atbildīgā kontaktpersona ir Kultūras ministrijas Latvijas valsts simtgades biroja projektu vadītāja Līga Gaisa, tālrunis +371 67 330 344, e-pasta adrese: liga.gaisa@km.gov.lv.
4. **PAKALPOJUMA PIEŅEMŠANA – NODOŠANA**
	1. Par šajā Līgumā noteikto darbu izpildi PASŪTĪTĀJS un IZPILDĪTĀJS paraksta IZPILDĪTĀJA sagatavotus un iesniegtus Aktus un Noslēguma Aktu.
	2. PASŪTĪTĀJS aktu saņemšanas laikā pārbauda tajos norādīto Pakalpojuma ietvaros veikto darbu atbilstību šā Līguma noteikumiem un paraksta attiecīgo aktu vai iesniedz IZPILDĪTĀJAM pamatotu atteikumu pieņemt Pakalpojuma ietvaros veikto darbus.
	3. Ja PASŪTĪTĀJS konstatē trūkumus un nepilnības Pakalpojuma izpildē, PASŪTĪTĀJS neparaksta IZPILDĪTĀJA iesniegto aktu un 5 (piecu) darba dienu laikā sniedz rakstisku pretenziju IZPILDĪTĀJAM, kurā norāda konstatētos darbu trūkumus un to novēršanas termiņus.
	4. IZPILDĪTĀJS nekvalitatīvi sniegtā Pakalpojuma trūkumu novēršanu veic par saviem līdzekļiem, ar savām iekārtām un darbaspēku PASŪTĪTĀJA norādītajos termiņos, kas nevar būt īsāki par 5 (piecām) darba dienām.
	5. Ja PASŪTĪTĀJS konstatē, ka trūkumi nav novērsti atbilstoši PASŪTĪTĀJA norādījumiem un šā Līguma noteikumiem, PASŪTĪTĀJS atkārtoti IZPILDĪTĀJAM sniedz rakstisku pretenziju, kurā norāda konstatētos darbu trūkumus un to novēršanas termiņus.
	6. Ja PASŪTĪTĀJS konstatē, ka trūkumi nav novērsti atbilstoši PASŪTĪTĀJA norādījumiem un šā Līguma noteikumiem, PASŪTĪTĀJS ir tiesīgs Pakalpojumu nepieņemt, šajā Līguma noteiktajā kārtībā vienpusēji atkāpties no Līguma un pieprasīt atmaksāt samaksāto avansu.
	7. Ar Noslēguma Akta abpusējas parakstīšanas brīdi IZPILDĪTĀJS nodod PASŪTĪTĀJAM visus materiālus, kas attiecas uz Pakalpojuma izpildi.
	8. Ja IZPILDĪTĀJS nepiekrīt PASŪTĪTĀJA konstatētajām nepilnībām un starp Pusēm radušos strīdu nevar atrisināt Pušu pārrunu ceļā, strīds tiek risināts Latvijas Republikas normatīvajos aktos noteiktā kārtībā.
5. **AUTORTIESĪBAS**
	1. Visas autora un blakustiesību subjektu mantiskās tiesības, t.sk. tiesības publiskot, publicēt, izplatīt, padarīt darbu vai blakustiesību objektu pieejamu sabiedrībai tādējādi, ka tam var piekļūt individuāli izraudzītā vietā un individuāli izraudzītā laikā, iznomāt, izīrēt vai publiski patapināt darbu (blakustiesību objektu) vai tā kopijas, tieši vai netieši, īslaicīgi vai pastāvīgi reproducēt darbu vai blakustiesību objektu, nodot jebkādā veidā trešajām personām, veikt tajā labojumus, uz šā Līguma izpildes ietvaros radītiem autortiesību darbiem un blakustiesību objektiem, kurus Laikmetīgās mākslas muzeja Starptautiskā ekspertu komisija ir atzinusi par nododamiem PASŪTĪTĀJAM, pāriet PASŪTĪTĀJAM ar attiecīgo darbu un blakustiesību objektu nodošanas brīdi PASŪTĪTĀJAM.
	2. IZPILDĪTĀJAM ir jānodrošina šā Līguma 6.2.punktā norādīto līgumu izpildes ietvaros radīto ar autortiesībām aizsargāto darbu un blakustiesību objektu radītāju personisko tiesību ievērošana, izmantojot viņu radītos darbus vai blakustiesību objektus, tostarp jāievēro Autortiesību likuma 14.panta pirmās daļas 4.punktā noteiktās autora tiesības uz vārdu.
6. **PUŠU ATBILDĪBA**
	1. Puses viena pret otru ir pilnīgi atbildīgas par šajā Līgumā ietverto saistību izpildi, neizpildi vai nepienācīgu izpildi tādā kārtībā, kā to paredz šis Līgums un Latvijas Republikas spēkā esošie normatīvie akti.
	2. Puses apņemas atlīdzināt viena otrai visus šajā sakarā radušos zaudējumus, ja tie radušies vienas Puses vai tās darbinieku darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
	3. Par Līgumā ietverto saistību neizpildi vai nepienācīgu izpildi IZPILDĪTĀJS maksā PASŪTĪTĀJAM līgumsodu 0,1% no Līguma summas par jebkuriem termiņu kavējumiem, bet ne vairāk kā 10% no Līguma summas.
	4. Par maksājumu termiņu neievērošanu PASŪTĪTĀJS maksā IZPILDĪTĀJAM līgumsodu 0,1% apmērā no laikā nesamaksātās summas par katru nokavēto dienu, bet ne vairāk kā 10% no Līguma summas.
	5. Līgumsoda samaksa neatbrīvo Puses no saistību izpildes, kas radusies sakarā ar Līgumā ietverto saistību pārkāpumu.
7. **NEPĀRVARAMAS VARAS APSTĀKĻI**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru Puses nevarēja iepriekš ne paredzēt, ne novērst. Pie nepārvaramas varas apstākļiem pieskaitāmas stihiskas nelaimes, katastrofas, epidēmijas un kara darbība, nemieri vai valsts varas institūciju izdoti normatīvie akti, lēmumi, kas tieši ierobežo Pušu saistību izpildi.
	2. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
	3. Puse, kas nokļuvusi nepārvaramas varas apstākļos, bez kavēšanās rakstiski informē par to otru Pusi.
	4. Nepārvaramas varas apstākļu iestāšanas gadījumā Puses vienojas par Līgumā noteikto saistību izpildes termiņu.
8. **LĪGUMA DARBĪBAS TERMIŅŠ UN TĀ IZBEIGŠANA**
	1. Līgums stājas spēkā ar Pušu abpusējas parakstīšanas dienu un ir spēkā **līdz 2018.gada 15.decembrim** vai līdz Pušu savstarpējo līgumsaistību pilnīgai izpildei.
	2. Līgums var tikt izbeigts pirms termiņa šā Līgumā noteiktajos gadījumos un pēc Pušu rakstiskas vienošanās.
	3. Pusēm ir tiesības vienpusēji atkāpties no Līguma tikai šā Līgumā un Latvijas Republikas spēkā esošos normatīvos aktu noteiktos gadījumos.
	4. Līgums var tikt vienpusēji izbeigts, ja kāda no Pusēm pilnībā vai daļēji nepilda šā Līguma saistības, paziņojot to rakstiski otrai Pusei 10 (desmit) darba dienas iepriekš un pievienojot attiecīgus pierādījumus par Līguma saistību neizpildi.
	5. PASŪTĪTĀJAM, brīdinot IZPILDĪTĀJU 10 (desmit) dienas iepriekš, ir tiesības atkāpties no Līguma jebkurā laikā, veicot Līguma summas pārrēķinu. Izbeidzot Līgumu šajā punktā paredzētajā kārtībā, IZPILDĪTĀJAM ir pienākums nodot visus ar Pakalpojuma sniegšanu saistītos materiālus, dokumentāciju un informāciju PASŪTĪTĀJAM.

# CITI NOTEIKUMI

* 1. Visus strīdus un nesaskaņas, kas varētu rasties, izpildot šo Līgumu, Puses risinās pārrunu ceļā. Gadījumā, ja tas neizdodas, Puses risina radušos strīdus un nesaskaņas Latvijas Republikas normatīvajos aktos noteiktajā kārtībā.
	2. Puses apņemas neizpaust trešajām personām informāciju, kuru Puses ieguvušas viena no otras Līguma izpildes gaitā, izņemot likumā paredzētajos gadījumos.
	3. Šā Līguma 10.2.punktā minētā informācija netiek uzskatīta par konfidenciālu, ja tā ir tiesiskā kārtā kļuvusi publiski pieejama, iekļauta Pušu administrācijas un grāmatvedības sagatavotos publiska rakstura pārskatos un atskaitēs, kā arī sagatavotajos un izplatīšanai paredzētajos mārketinga un reklāmas materiālos.
	4. Visi Līguma grozījumi, labojumi un papildinājumi noformējami rakstveidā, Pusēm savstarpēji vienojoties, izņemot Līgumā noteiktajos gadījumos, kad Pusēm ir tiesības veikt darbības vienpusēji.
	5. Informācija, kas tiek nosūtīta uz šā Līguma 3.1.13., 3.3. un 4.3.punktā noteikto e-pastu, uzskatāma par saņemtu nākamajā darba dienā.
	6. Pusēm ir pienākums nekavējoties, bet ne vēlāk kā 5 (piecu) dienu laikā rakstveidā informēt vienai otru par izmaiņām Līgumā norādītajos rekvizītos, sakaru līdzekļu numuru nomaiņu, adrešu un kredītiestāžu rekvizītu maiņu, par šā Līguma izpildes kontroli atbildīgās kontaktpersonas nomaiņu, kā arī par grozījumiem nozīmēto pārstāvju kontaktinformācijā.
	7. Par šā Līguma izpildes kontroli atbildīgās kontaktpersonas nomaiņu paziņojumu var nosūtīt pa faksu, vēstules veidā ar kurjeru, pa e-pastu vai sazināties telefoniski. Informācija, kas ir būtiska šā Līguma izpildē, nododama rakstveidā, nodrošinot tās saņemšanas apliecinājumu.
	8. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā radušies otrai Pusei.
	9. Līgums sagatavots latviešu valodā uz \_\_ (\_\_\_\_\_\_\_\_\_) lapām, 2 (divos) identiskos eksemplāros ar vienādu juridisko spēku, katrai Pusei pa vienam Līguma eksemplāram.
	10. Līgumam ir pievienoti šādi 5 (pieci) pielikumi, kas ir tā neatņemamas sastāvdaļas:
		1. – **1. pielikums** – Tehniskā specifikācija uz \_\_ lp.;
		2. – **2. pielikums** – Finanšu piedāvājums uz \_\_ lp.;
		3. – **3. pielikums** – Tehniskais piedāvājums (atsevišķā sējumā) uz \_\_ lp.;
1. **PUŠU REKVIZĪTI UN PARAKSTI**

|  |  |
| --- | --- |
| **PASŪTĪTĀJS**: | **IZPILDĪTĀJS**: |
| **Latvijas Republikas Kultūras ministrija** |  |
| K.Valdemāra iela 11a, Rīga, LV –1364 |  |
| Reģistrācijas Nr.90000042963 | Reģistrācijas Nr. |
| Valsts kase | Banka: |
| Kods: TRELLV22 | Kods:  |
| Konts:  | Konts:  |
| Valsts sekretāre | Valdes loceklis |
| D.Vilsone |  |
| z.v. | z.v. |

6.pielikums

Konkursa nolikumam ID Nr. KM/2018/7

**Latvijas valsts simtgades svinības 2017.** – **2021. gadā**

**I Latvijas valsts simtgades svinību virsmērķis**

Stiprināt Latvijas sabiedrības valstsgribu, piederības sajūtu valstij un mīlestību pret zemi, rosinot pašorganizējošus procesus un sadarbību.

**II Latvijas valsts simtgades svinību mērķi**

1. stiprināt valstiskuma apziņu, aktualizēt Latvijas valstiskuma vēsturi, godinot valsts dibinātājus un pieminot notikumus, kas ietekmējuši Latvijas valsts izveidi, tādējādi nostiprinot izpratni par Latvijas valstiskumu kā likumsakarīgu ilgstošas attīstības rezultātu;
2. apliecināt Latvijas kā nacionālas un eiropeiskas 21. gadsimta valsts vērtības;
3. cildināt Latvijas dabas skaistumu, kultūras daudzveidību un latviešu valodu;
4. daudzināt Latvijas cilvēku talantus, izcilību, uzņēmīgumu un sasniegumus;
5. modināt sabiedrībā atbildības ētiku, atbildības uzņemšanos par sevi, savu ģimeni, kopienu un valsti;
6. stiprināt jauniešu radošo iniciatīvu un piederības sajūtu Latvijai;
7. radīt paliekošas 21. gadsimta Latvijas vērtības, simbolus un jaunrades darbus;
8. vēstīt par Latviju kā aktīvu un atbildīgu starptautisko un starpkultūru attiecību veidotāju.

**III Latvijas valsts simtgades svinību atslēgvārdi**

Latvijas valsts simtgades svinības norisināsies vairāku gadu garumā no svinību atklāšanas 2017. gadā līdz 2021. gadam.

Katram valsts simtgades svinību gadam ir noteikta virstēma – atslēgas vārds, kas raksturo vēsturisko kopainu, kurā tapa Latvijas valsts.

**2017. – GRIBA** – Latvijas vēsturisko novadu – Kurzemes/Zemgales, Vidzemes un Latgales – zemes padomju skaidri paustais atbalsts Latvijas autonomijai,

**2018. –** **DZIMŠANA**– Latvijas Republikas dibināšana,

**2019. –** **VARONĪBA** – Neatkarības karā izcīnītā Latvijas Republikas neatkarība un aktīvs darbs dibinot valsts pārvaldes, izglītības un kultūras institūcijas, Baltijas ceļa 30.gadadienas atzīmēšana,

**2020. – BRĪVĪBA** – Satversmes sapulces simtgade un trīsdesmitā gadskārta kopš vēsturiskās 1990. gada 4. maija deklarācijas „Par Latvijas Republikas neatkarības atjaunošanu” pieņemšanas,

**2021.–2022. –** **AUGŠANA** – Latvijas Republikas *de iure* starptautiskās atzīšanas simtgade, Janvāra barikāžu atceres 30. gadadiena, augusta „puča” 30. gadskārta, Latvijas Republikas Satversmes apstiprināšana un pirmā parlamenta ievēlēšana.

**IV Svinību tematiskais strukturējums**

Svinību tematiskajam strukturējumam izmantota līdzība ar dzimšanas dienas svinību rituālu, nosakot piecas savstarpēji saistītas un papildinošas svinību tēmas:

1. **Latvijas ciltstēvi un ciltsmātes**: aicinājums izzināt Latvijas vēsturi, savas dzimtas saknes un vienlaikus celt godā spilgtas personības, kas dažādās nozarēs un laikos ir devušas nozīmīgu ieguldījumu Latvijas valsts veidošanā un izaugsmē.

2. **Latvijas valstiskuma veidošanās ceļi**: Latvijas izzināšana trīs laika dimensijās – pagātnē, tagadnē un nākotnē, aicinot atskatīties uz Latvijas valsts tapšanas procesu tuvākā un tālākā pagātnē, izvērtēt tagadnes ieguvumus un resursus un kopīgi plānot nākotnes Latviju.

3. **Latvijas draugi un kaimiņi**: veltījums un pateicība Latvijas draugiem, kaimiņiem – sabiedrotajiem un valstīm, kas iestājušās par Latvijas valsts izveidi un suverēnu pastāvēšanu, ar kuriem veidojam atvērtas, lietišķas un uz nākotni vērstas attiecības un kuri ar savu atbalstu, padomu un palīdzīgu roku vienmēr ir blakus.

4. **Latvijas rotāšana un dāvanu gatavošana**: aicinājums iesaistīties dzimšanas dienas gaviļnieces – Latvijas – vides sakopšanā un pilnveidē, kā arī dāvanu un cienasta gatavošanā.

5. **Latvijas dzimšanas diena un dāvanu pasniegšana**: dzimšanas dienas un svētku svinības, kad notiek kopā sanākšana, uzgavilēšana jubilāram, dāvanu pasniegšana un svinības.

Papildus informācija <http://tap.mk.gov.lv/mk/tap/?pid=40406296>

1. Atbilstoši Ministru kabineta 2017.gada 28.februāra noteikumu Nr.107 „Iepirkumu procedūru un metu konkursa norises kārtība” 3.punktā noteikto metu konkursa norises kārtību. [↑](#footnote-ref-1)
2. Dalībnieka nosaukums; [↑](#footnote-ref-2)
3. Autora vārds, uzvārds. [↑](#footnote-ref-3)
4. Pieteikumu paraksta pretendentu pārstāvēt tiesīga persona vai pilnvarota persona (šādā gadījumā obligāti jāpievieno  pilnvara). [↑](#footnote-ref-4)
5. Detalizēta izmaksu tāme par kampaņas radošās koncepcijas īstenošanas izmaksām visā kampaņa laikā, tai skaitā, bet ne tikai, nepieciešamo materiālu izgatavošanu un piesaistīto speciālistu atalgojumu un administratīvajām izmaksām. [↑](#footnote-ref-5)
6. Sniegto pakalpojumu sarakstuar parakstu apliecina pretendentu pārstāvēt tiesīga persona vai pilnvarota persona (šādā   gadījumā piedāvājumam obligāti jāpievieno pilnvara). [↑](#footnote-ref-6)
7. Sniegto pakalpojumu sarakstuar parakstu apliecina pretendentu pārstāvēt tiesīga persona vai pilnvarota persona (šādā   gadījumā piedāvājumam obligāti jāpievieno pilnvara). [↑](#footnote-ref-7)
8. Sarunu procedūras ietvaros Puses var vienoties par apmaksas veikšanu daļās par konkrētu Līguma 2.pielikumā noteikto pakalpojuma daļu izpildi darbu izpildi, kuru PASŪTĪTĀJS pārskaita 10 (desmit) darba dienu laikā, pamatojoties uz PASŪTĪTĀJA un IZPILDĪTĀJA abpusēji parakstītu starpposma pieņemšanas – nodošanas aktu un pēc IZPILDĪTĀJA izrakstītā rēķina saņemšanas; [↑](#footnote-ref-8)